اسلام آباد (آن لائن) بلوچستان نیشنل پارٹی (بی این پی) مینگل نا کماش سردار اختر مینگل اپوزیشن جماعت آتا آل پارٹیز کانفرنس (اے پی سی) ٹی بشخ ہلنگ آن معذرت کرینے۔ اختر مینگل طب نا خراب مننگ نا سوب آن حزبِ اختلاف نا اے پی سی ٹی بشخ ہلنگ کپک۔ سردار اختر مینگل نا کنڈآن بی این پی نا ڈل اپوزیشن نا اے پی سی ٹی بشخ ہلیک۔ ایلو کنڈآ بی این پی (مینگل) نا راہشون اسرار اللہ زہری پارینے کہ فلائٹ مفننگ نا سوب آن اسلام آباد ءِ سر مننگ کتوٹ، ولدا ہم اپوزیشن نا موقف ءِ کنا تائید دوئی ءِ۔
